laion/Wikipedia-Exotic huggingface dataset:
বন্ধু (চলচ্চিত্র)

বন্ধু হল একটি জনপ্রিয় বাংলা চলচ্চিত্র যা পরিচালনা করেন চিত্রা বসু। এই চলচ্চিত্রটি ১৯৫৮ সালে রঞ্জন পিকচারস প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, অসিতবরণ মুখোপাধ্যায় এবং মলিনা দেবী। শান্তুর বাবার মৃত্যুর পর, শান্তু (অসিত বরণ) এবং শান্তুর দরিদ্র মা তার মামার বাড়িতে যায় । সেখানে শান্তুর মা অনেক কষ্ট করেন এবং অসুস্থ হয়ে পড়েন। তারপরে তারা গ্রাম পরিবর্তন করে, যেখানে শান্তু্র দীপুর (উত্তম কুমার) সাথে ভাল বন্ধুত্ব হয় এবং দীপুর দরিদ্র মা এবং বোন বসুর সাথে একটি বিশেষ বন্ধন তৈরি হয়। পরে যখন শান্তুর মা অসুস্থ হয়ে মারা যায়, তখন দিপুর মা শান্তুকে নিজের ছেলের মত করে লালনপালন করতে থাকেন। তারপর থেকেই শান্তু, দীপু আর বসু আপন ভাই-বোনের মতো একসাথে বড় হয়। দুই বন্ধু আপন ভাইয়ের মতোই সকল কিছু একসাথে করে। এক ঈর্ষাণ্বিত বন্ধুত্ব গড়ে ওঠে দুজনের মধ্যে যা সবসময় সচরাচর দেখা যায় না। চাকরির ইন্টারভিউ থাকায় শান্তু ও দিপু দুজনেই কলকাতায় চলে যায়। সেখানে তাদের একজন ধনী লেখক এবং তার মেয়ে সুজাতার (মালা সিনহা) সাথে দেখা করে এবং বিভিন্ন পরিস্থিতির মধ্য দিয়ে একটি ত্রিভুজ প্রেম-কাহিনী চলতে শুরু করে। উত্তম কুমার- দীপু ( সুদীপ চৌধুরী) মালা সিনহা - সুজাতা ছবি বিশ্বাস- মধুসূদন দা অসিতবরণ মুখোপাধ্যায় - শান্তু ( প্রশান্ত) মলিনা দেবী- দীপু ও বাসুর মা জহর গাঙ্গুলি- সুজাতার বাবা ( লেখক) সকল গানের গীতিকার গৌরী প্রসন্ন মজুমদার; সকল গানের সুরকার নচিকেতা ঘোষ। "Bandhu VCD (1958)"। www.induna.com। সংগ্রহের তারিখ ২০২০-০৯-১৫।  "Bandhu (1958) Cast - Actor, Actress, Director, Producer, Music Director"। Cinestaan। সংগ্রহের তারিখ ২০২০-০৯-১৫। [স্থায়ীভাবে অকার্যকর সংযোগ] https://www.jiosaavn.com/album/bondhu/RFB9J-XyPQM_[স্থায়ীভাবে অকার্যকর সংযোগ] ইন্টারনেট মুভি ডেটাবেজে বন্ধু (ইংরেজি)
শিকার (১৯৫৮-এর চলচ্চিত্র)

শিকার হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ২৫ সেপ্টেম্বর ১৯৫৮ সালে ন্যাশানাল ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, অসিতবরণ মুখোপাধ্যায়, দীপক মুখোপাধ্যায়, নির্মল কুমার। উত্তম কুমার অরুন্ধতী দেবী অসিতবরণ মুখোপাধ্যায় দীপক মুখোপাধ্যায় নির্মল কুমার অমর মল্লিক "Shikar on Moviebuff.com"। Moviebuff.com। সংগ্রহের তারিখ ২০২০-০৯-১৫।  Hungama। "Shikar (Bengali)" (ইংরেজি ভাষায়)। [স্থায়ীভাবে অকার্যকর সংযোগ] FilmiClub। "Shikar (1958)"। FilmiClub (ইংরেজি ভাষায়)। সংগ্রহের তারিখ ২০২০-০৯-১৫।
রুদ্রচণ্ড (কাব্যনাট্য)

রুদ্রচন্ড হল রবীন্দ্রনাথ ঠাকুর কর্তৃক বাংলা ভাষায় রচিত একটি কাব্যনাট্য। এটি ১৮৮১ সালে প্রকাশিত হয়। এটি ১৪টি দৃশ্যে বিন্যস্ত। রবীন্দ্রনাথ তাঁর "রুদ্রচন্ড" নাটকটি জ্যোতিরিন্দ্রনাথ ঠাকুরকে উৎসর্গ করেন। রুদ্রচন্ড অমিয়া চাঁদ কবি দূত দ্বাররক্ষক পান্থ সেনাপতি দ্বিতীয় সেনাপতি সৈন্যগণ নাগরিকগণ (৪ জন) বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান। "Rabindranath Tagore"। poetrabindranathtagore.tripod.com। সংগ্রহের তারিখ ২০২০-০৯-১৫।  রবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, কামিনী প্রকাশালয়। rabindra-rachanabali.nltr.org
বিয়ানীবাজার থানা

বিয়ানীবাজার থানা বাংলাদেশের সিলেট জেলার অন্তর্গত বিয়ানীবাজার উপজেলার একটি থানা। ১৯৪৭ সালের ভারত-পাকিস্তান বিভক্তির পূর্বে সিলেট জেলার বিয়ানীবাজার ও মৌলভীবাজার জেলার বড়লেখা অঞ্চল নিয়ে জলঢুপ থানা গঠিত হয়। ১৯৪০ সালের ২৮ মে সরকারি নোটিফিকেশনের মাধ্যমে জলঢুপ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে। বিয়ানীবাজার উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম বিয়ানীবাজার থানার আওতাধীন। পৌরসভা: বিয়ানীবাজার ইউনিয়নসমূহ: ১নং আলীনগর ২নং চরখাই ৩নং দুবাগ ৪নং শেওলা ৫নং কুড়ারবাজার ৭নং মাথিউরা ৮নং তিলপাড়া ৯নং মোল্লাপুর ১০নং মুড়িয়া ১১নং লাউতা বিয়ানীবাজার উপজেলা সিলেট জেলা "বিয়ানীবাজার উপজেলার ঐতিহ্য"। beanibazar.sylhet.gov.bd। জাতীয় তথ্য বাতায়ন। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  "ইউনিয়নসমূহ - বিয়ানীবাজার উপজেলা"। beanibazar.sylhet.gov.bd। জাতীয় তথ্য বাতায়ন। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
জলঢুপ থানা

জলঢুপ ব্রিটিশ শাসনামলে প্রতিষ্ঠিত সিলেট জেলার একটি বিলুপ্ত থানা। ১৮৭৪ সালের ১২ সেপ্টেম্বর সিলেটকে আসামের সাথে সংযুক্ত করা হলে আনারসের জন্য বিখ্যাত জলঢুপ ১৮৭৮ সালে আসামের করিমগঞ্জ মহকুমার অন্তর্ভুক্ত হয়। ১৭৯৩ সালের ২২ মে লর্ড কর্ণওয়ালিসের সময় থানা ব্যবস্থা প্রবর্তন করা হলে জলঢুপ থানা প্রতিষ্ঠিত হয়। ১৯৪৭ সালে ব্রিটিশ ভারত বিভক্ত হলে বিভক্ত ভারতের কোন অংশে সিলেট যোগদান করবে তা নির্ধারণের জন্য গণভোট হয়। ৬ ও ৭ জুলাই দু’দিনের গণভোটে সিলেটবাসী পাকিস্তানের পক্ষে  রায় দেয়। কিন্তু গণরায়কে উপেক্ষা করে রেড ক্লিফের রোয়েদাদ করিমগঞ্জ মহকুমার মুসলিম প্রধান তিনটি থানা (পাথারকান্দি, রাতাবাড়ি, বদরপুর) ও করিমগঞ্জের অধিকাংশ অঞ্চল পাকিস্তানের হাত ছাড়া হয়ে ভারতে থেকে যায়। এদিকে পাকিস্তান সৃষ্টির পূর্বে ১৯৪০ সালের ২৮ মে সরকারি নোটিফিকেশনের মাধ্যমে জলঢুপ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে। উল্লেখ্য, জলঢুপ থানা এলাকা এখনো থানা বাজার নামে পরিচিত। "উপজেলার ঐতিহ্য - বিয়ানীবাজার উপজেলা"। beanibazar.sylhet.gov.bd। জাতীয় তথ্য বাতায়ন। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
ভেনিস

ভেনিস (ইতালীয়: Venezia, ভেনিসীয়ান: Venesia) উত্তর-পূর্ব ইতালির ভেনেতো অঞ্চলের একটি প্রধান শহর, যার জনসংখ্যা ২৭১,০০৯ (আদমশুমারি ০৯ সেপ্টেম্বর ২০০৯) জন। এক মিলেনিয়ামের চেয়েও বেশি সময় ধরে এটি ভেনিস প্রজাতন্ত্রের রাজধানী ছিল এবং "প্রশান্ত" অথবা "শাষক" হিসাবে এটি পরিচিত ছিল। ভেনিস সারা বছরই পর্যটকের ভিড়ে মুখরিত থাকে। প্রতিদিন প্রায় ৫০,০০০ পর্যটক ভেনিস এর সৌন্দর্য উপভোগ করতে আসে। ভেনিসে এক জায়গা থেকে আরেক জায়গায় যেতে সঙ্গী একমাত্র ছোট ডিঙি নৌকা। ভেনিসে বসবাস করা প্রতিটি পরিবারের নিজস্ব পরিবহন ব্যবস্থা হলো এই নৌকা। বাড়ির ঘাটেই বাঁধা থাকে নিজস্ব নৌকা অথবা স্পিড বোট। মাকড়শার জালের মত পুরো ভেনিস জুড়ে ছড়িয়ে আছে অসংখ্য খাল। এরই মাঝে এই শহরকে দ্বিখণ্ডিত করেছে গ্র্যান্ড ক্যানেল। খালের দুই পাশকে সংযুক্ত করেছে চমৎকার সব সেতু। সবচেয়ে সুন্দর ও জমকালো সেতু হিসেবে খ্যাতি পেয়েছে রিয়ালটো ব্রিজ, যা গ্র্যান্ড ক্যানেলের উপর স্থাপিত। কার্লো গোলদোনি (২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম। মার্কো পোলো (১৫ই সেপ্টেম্বর, ১২৫৪-৮ই জানুয়ারি, ১৩২৪) একজন ভেনিসিয় পর্যটক এবং বণিক। পশ্চিমাদের মধ্যে সর্বপ্রথম সিল্ক রোড পাড়ি দিয়ে চীন দেশে এসে পৌঁছানো লোকজনের মধ্যে অন্যতম। তার বই “লিভ্রে দেস মারভেলেস দ্যু মন্ডে” (অর্থঃ বিস্বয়কর পৃথিবীর বর্ণনা) সমগ্র ইউরোপের কাছে এশিয়া এবং চায়নার সাথে পরিচয় করিয়ে দেয়। ভেনিস শহরের পুরসভা ওয়েব্যাক মেশিনে আর্কাইভকৃত ৬ এপ্রিল ২০০৯ তারিখে, আদমশুমারি ০৯ সেপ্টেম্বর ২০০৯। এই নামগুলো জেনোয়া প্রজাতন্ত্রের নাবিকরা "গর্ব" অথবা "সাগরের শাষক" হিসেবে বিরোধিতা করা হয়েছিল, ভেনিসের প্রধান প্রতিযোগী এবং বিপক্ষ দল। "ভেনিস | Venice the City of Romance"।  উইকিপিডিয়ার সহপ্রকল্পেVenice উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ ভেনিস শহরের সরকারি ওয়েবসাইট সেন্ট মার্ক গির্জা
বাসুপাড়া ইউনিয়ন

বাসুপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন। বাসুপাড়া ইউনিয়নের আয়তন ২৩.৩৩ বর্গকিলোমিটার। সম্রাট বাবরের ভারত বর্ষ দখলের পরে তার সেনাপতি সমগ্র ভারতবর্ষকে ভ্রমণ করার এক পর্যায়ে এ অঞ্চলে আসেন। এখানে এসে তিনি জানতে পারেন অত্র এলাকার মানসিংহপুর গ্রামে মানসিংহ নামে এক প্রভাবশালী ও গুণী লোক বাস করেন। তিনি তার সাথে আলোচনা করেন এবং তার কাছে জানতে পারেন পশ্চিম গ্রামে আরও একজন গুণী ও প্রভাবশালী লোক বাস করেন যার নাম বাসুদেব। কৌতূহল বশতঃ সেনাপতি বাসুদেবের সাথে সাক্ষাৎ করেন এবং এই গ্রামটি ঘুরে দেখেন। আলাপকালে তিনি জানতে পারেন বাসুদেবের স্ত্রীর নাম বাসুমতি। তার নামানুসারেই এই গ্রামের নাম রাখা হয় বাসুপাড়া। পুরাতন এই ঐতিহ্যকে ধরে রাখার জন্যই এই ইউনিয়নের নামও রাখা হয় বাসুপাড়া। বাসুপাড়া ইউনিয়ন বাগমারা উপজেলার আওতাধীন ৭ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ২০১১ সালের আদমশুমারি অনুযায়ী বাসুপাড়া ইউনিয়নের মোট জনসংখ্যা ২৭১৬৬ জন, যার মধ্যে ১৪০৩৮ জন পুরুষ ও ১৩১২৮ জন মহিলা। ইউনিয়নটিতে ২২ টি গ্রাম ও ৮০ টি পাড়া রয়েছে। বাগমারা উপজেলা রাজশাহী বিভাগ রাজশাহী জেলা "বাগমারা উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০৯-১১।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "বাসুপাড়া ইউনিয়ন"। www.basupararup.rajshahi.gov.bd। সংগ্রহের তারিখ ২০২০-০৯-১৫। [স্থায়ীভাবে অকার্যকর সংযোগ] দাপ্তরিক ওয়েবসাইট
লিঙ্কন রবার্টস

লিঙ্কন আব্রাহাম রবার্টস (ইংরেজি: Lincoln Roberts; জন্ম: ৪ সেপ্টেম্বর, ১৯৭৪) অ্যাকর্ড এলাকায় জন্মগ্রহণকারী টোবাগীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো এবং হিয়ারফোর্ডশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন লিঙ্কন রবার্টস। একদিনের ক্রিকেটে দূর্দান্ত খেলা প্রদর্শনের পর ১৯৯৬ সালে প্রথম-শ্রেণীর ক্রিকেটে অভিষেক ঘটে তার। তবে, ১৯৯৯ সাল পর্যন্ত তাকে শতরানের ইনিংস খেলার জন্যে অপেক্ষার প্রহর গুণতে হয়। এর একমাস পর অস্ট্রেলিয়ার বিপক্ষে প্রথমবারের মতো টেস্টে অংশগ্রহণের জন্যে আমন্ত্রিত হন। এ পর্যায়ে প্রথম-শ্রেণীর ক্রিকেটে তার ব্যাটিং গড় ছিল মাত্র ২২। ১৯৯৫-৯৬ মৌসুম থেকে ২০০২-০৩ মৌসুম পর্যন্ত লিঙ্কন রবার্টসের প্রথম-শ্রেণীর খেলোয়াড়ী জীবন চলমান ছিল। মাঝেমধ্যে তিনি অফ স্পিন বোলিং করতেন। ত্রিনিদাদ ও টোবাগো দলে পরিবর্তিত বোলার হিসেবে ব্যবহৃত হতেন। গালি অঞ্চলে ফিল্ডিংয়ে অবস্থান করতেন। ত্রিনিদাদ ও টোবাগোর পক্ষে ৫১টি প্রথম-শ্রেণীর ক্রিকেট খেলায় অংশ নিয়েছেন। ১৯৯৯ সালসহ পূর্ববর্তী তিন বছর ত্রিনিদাদ ও টোবাগো’র পক্ষে অত্যন্ত ভালোমানের খেলা প্রদর্শন করেছিলেন তিনি। আঞ্চলিক প্রতিযোগিতায় পাঁচ ইনিংসে ৫১ গড়ে ২৫৫ রান তুলেন। ঐ বছরের শুরুতে লিওয়ার্ড আইল্যান্ডসের বিপক্ষে ৫১ রানের দূর্দান্ত ইনিংস উপহার দেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লিঙ্কন রবার্টস। ১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি। অস্ট্রেলিয়ার বিপক্ষে অভিষেকধারী দুইজন নবীন ক্রিকেটারের অন্যতম ছিলেন তিনি। অংশগ্রহণকৃত টেস্টের পূর্বে প্রস্তুতিমূলক খেলায় ছক্কা ও চার নিয়ে ৩৮ রান তুলেন। এ পর্যায়ে তিনি গ্লেন ম্যাকগ্রা’র হাফ ভলি আকৃতির বল মোকাবেলায় ব্যর্থ হলে তার মাঝের স্ট্যাম্প উপড়ে যায়। সাত বল মোকাবেলা করে শূন্য রানে তাকে প্যাভিলিয়নে ফেরৎ আসতে হয়। তবে, টেস্ট ক্রিকেটের ইতিহাসে প্রথম খেলোয়াড় হিসেবে টোবাগো দ্বীপ থেকে খেলার সুযোগ লাভ করেন তিনি। আন্তর্জাতিক ক্রিকেটে উপেক্ষিত হলেও ত্রিনিদাদ ও টোবাগোর পক্ষে নিয়মিতভাবে খেলতে থাকেন। ২০০৩ সালে ত্রিশের মাঝামাঝি গড়ে ব্যাটিং করলেও ২৯ বছর বয়সে তার ক্রিকেট খেলোয়াড়ী জীবনের সমাপ্তি ঘটে। "Roberts make West Indies debut"। The Trinidad and Tobago Express। ১৩ মার্চ ১৯৯৯। সংগ্রহের তারিখ ১৬ জানুয়ারি ২০২০ – ESPNcricinfo-এর মাধ্যমে।  ক্যামি স্মিথ উইলি রড্রিগুয়েজ এক টেস্টের বিস্ময়কারী ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে লিঙ্কন রবার্টস (ইংরেজি) ক্রিকেটআর্কাইভে লিঙ্কন রবার্টস (সদস্যতা প্রয়োজনীয়) (ইংরেজি)
কাচারী কোয়ালিপাড়া ইউনিয়ন

কাচারী কোয়ালিপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন। কাচাড়ী কোয়ালিপাড়া ইউনিয়নের আয়তন ৪,৭২৩ একর (১৯.১১ বর্গকিলোমিটার)। পূর্বে এই এলাকাটি অবিভক্ত ভবানীগঞ্জ ইউনিয়নের অংশ ছিল। ২০০২ সালে ভবানীগঞ্জ ইউনিয়নের কিছু  অংশ নিয়ে ভবানীগঞ্জ পৌরসভা গঠন করা হলে একই সাথে কাচারী কোয়ালিপাড়া ইউনিয়ন আত্মপ্রকাশ হয়। ১৮শ শতাব্দীর প্রথমভাগে নাটোর রাজপরিবারের উত্থান হওয়ার পর বর্তমান হিন্দু পাড়ার মন্দিরে এ এলাকার জমিদারের একটি কাচারী স্থাপন করা হয়। কালের আবর্তে এই কাচারীকে ঘিরে গ্রামের নাম হয় কাচারী কোয়ালীপাড়া। বর্তমানে ইউনিয়নটি কাচারী কোয়ালিপাড়া গ্রামের নাম অনুসারেই করা হয়। ইউনিয়নটির বেশিরভাগ এলাকাই জলাভূমিতে বেষ্টিত। লাকাটি বিল ও লিকড়া বিলে মাছ ধরে অনেক পরিবার জীবন ধারণ করে থাকে। এছাড়াও কৃষিকাজ এখানকার মানুষের প্রধান পেশা। কাচাড়ী কোয়ালিপাড়া ইউনিয়ন বাগমারা উপজেলার আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ইউনিয়নটির গ্রামের সংখ্যা ৬টি- জাংগালপাড়া, কালিকাপুর, মানসিংহপুর, মধুপুর, মোহনপুর ও কাচাড়ী কোয়ালিপাড়া। ২০০১ সালের আদমশুমারি অনুযায়ী কাচাড়ী কোয়ালিপাড়া ইউনিয়নের মোট জনসংখ্যা ৬৩৭৩ জন, যার মধ্যে ৩২০১ জন পুরুষ ও ৩১৭২ জন মহিলা। ইউনিয়নটিতে ০৬ টি গ্রাম, ১৪ টি পাড়া, ০৯ টি ওয়ার্ড এবং ০৫ টি মৌজা রয়েছে। ২০০১ সালের আদমশুমারি অনুযায়ী কাচারী কোয়ালিপাড়া ইউনিয়নের সাক্ষরতার হার ৪৮.৪০%। অত্র ইউনিয়নে ০৫টি প্রাথমিক বিদ্যালয়, ০২টি উচ্চ বিদ্যালয়, ০১টি বালিকা উচ্চ বিদ্যালয়, ০২টি কলেজ রয়েছে। বাগমারা উপজেলা রাজশাহী বিভাগ রাজশাহী জেলা "বাগমারা উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০৯-১১।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  দাপ্তরিক ওয়েবসাইট
পুলক গগৈ

পুলক গগৈ (অসমীয়া: পুলক গগৈ) অসমের একজন বিখ্যাত চলচ্চিত্র পরিচালক। ১৯৭৪ সালে তিনি খোজ নামক অসমীয়া চলচ্চিত্র পরিচালনা করে চলচ্চিত্র জগতে প্রবেশ করেছিলেন। তিন ই সর্বমোট ৮টি চলচ্চিত্র পরিচালনা করেছেন। রেলর আলির দুবরি বন নামক চলচ্চিত্র পরিচালনা করে তিনি শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছেন।। চলচ্চিত্র জগতে জড়িত হওয়ার পূর্বে তিনি চিত্রশিল্পী তথা কার্টুনিস্ট ছিলেন। একজন চিত্রশিল্পীরূপে পুলক গগৈয়ের কর্মজীবন আরম্ভ হয়েছিল। তিনি বোম্বের বান্দ্রা স্কুল অফ আর্টস থেকে চিত্রাঙ্কন শিখেছিলেন । বোম্বের জাহাঙ্গীর আর্ট গ্যালারি এবং ওয়াশিংটন ও অন্যান্য বিভিন্ন স্থানে তাঁর আঁকা চিত্রগুলি প্রদর্শিত হয়েছিল। আসাম ট্রিবুইন নামক অসমীয়া দৈনিক সংবাদ কাগজে তিনি কার্টুনিস্টের পদে চাকুরি করেছিলেন। বীরেন্দ্র কুমার ভট্টাচার্যের নবযুগ নামক আলোচনা পত্রিকায় তিনি কিছুকাল কাজ করেছিলেন, কিন্তু পত্রিকাটি বন্ধ হওয়ায় তিনি কলকাতায় গমন করেন ও সেখান থেকে কার্টুনের পত্রিকা প্রকাশ করেন। তাঁর আর্থিক অনটনের সংবাদ শুনে ভূপেন হাজরিকা ভাগ্য নামক চলচ্চিত্রে কাজ করার সুযোগ করে দেন । ১৯৭১-৭২ সালে তিনি আমেরিকার ওয়াশিংটনের এক চিত্র প্রদর্শনীতে অংশগ্রহণ করেন। প্রদর্শনীতে চল্লিশটি চিত্র বিক্রয় করে তিনি অর্থ সংগ্রহ করেছিলেন। বোম্বে এসে তিনি বিজয় চৌধুরী, ভূপেন হাজরিকা ও পিযুষ কান্তি রায়ের সাথে সাক্ষাৎ করেন। তাঁদের প্রস্তানে তিনি খোজ নামক চলচ্চিত্র নির্মাণ করেছিলেন। দুর্ভাগ্যবশতঃ চলচ্চিত্রটি ফ্লপ হয়েছিল। তিনি সর্বমোট ৯টি চলচ্চিত্র নির্মাণ করেছেন তারমধ্যে ৬টি প্রযোজনা করেছেন। শ্রীমতি মহিমাময়ী চলচ্চিত্রে তিনি যথেষ্ট আয় করেছিলেন। সেন্দুর ও সুরুয সুপারহিট চলচ্চিত্র রূপে পরিগনিত হয়েছে। রেলর আলির দুবরি বন নামক চলচ্চিত্র শ্রেষ্ঠ চলচ্চিত্রের পুরস্কার লাভ করেছে। তথ্যমতে তিনি পাঁচ লক্ষ টাকা আয় করেছিলেন। তিনি চলচ্চিত্র নির্মাণ করা ছাড়াও ছোট চলচ্চিত্র ও টেলিফিল্ম নির্মাণ করেছেন। পুলক গগৈ মর্বমোট ৯টি চলচ্চিত্র পরিচালনা করেছেন রেলর আলির দুবরি বন নামক চলচ্চিত্রের জন্য তিনি ৮০তম রাষ্ট্রীয় চলচ্চিত্র মহোৎসবে রজতমল পুরস্কার লাভ করেছেন । ১৯১৪ সালে মমতাজ চলচ্চিত্রের জন্য শ্রেষ্ঠ চলচ্চিত্রের পুরস্কার লাভ করেছিল । "Film Directors"। enajori.com। ২০১৩-০১-২২। ২০১৫-০৯-১২ তারিখে মূল থেকে আর্কাইভ করা। সংগ্রহের তারিখ ২০১৩-০১-৩০।  "Pulak Gogoi"। nthwall.com। অক্টোবর ৮, ২০১৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৪, ২০১৩।  অতনু ভট্টাচাৰ্য (২০১৮)। "মোৰ ইচ্ছামৃত্যু হ'ব যেন লাগে"। সাতসৰী।  অজানা প্যারামিটার |month= উপেক্ষা করা হয়েছে (সাহায্য) চন্দন কুমাৰ। "পুলক গগৈৰ সৈতে মুক্তচিন্তাৰ সাক্ষাৎকাৰ"। http://muktosinta.org/। সংগ্রহের তারিখ ২৩ জুলাই ২০২০।  |প্রকাশক= এ বহিঃসংযোগ দেয়া (সাহায্য) "40th National Film Festival, PDF Page 58, 156" (পিডিএফ)। ২১ অক্টোবর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  "The winners of Vivel Filmfare Awards East."। Filmfare। ৩১ মার্চ ২০১৪। সংগ্রহের তারিখ ১২ এপ্রিল ২০১৪।
সিলভিয়া মন্তেফস্কি

সিলভিয়া মন্টেফোসচি (১২ জুন ১৯২৬ - ১৬ মার্চ ২০১১) একজন ইতালিয়ান মনোবিজ্ঞানী। মন্টেফোসচি জন্ম গ্রহণ করেন রোমে। তিনি চিকিৎসা এবং জীববিজ্ঞানের শাখায় ডিগ্রি নেওয়ার পরে মনোবিজ্ঞান অধ্যয়ন শুরু করেছিলেন। তিনি আর্নস্ট বার্নহার্ডের ছাত্র ছিলেন। তিনি বিশিষ্ট ছিলেন Jungian thought দ্বান্দ্বিক কী ব্যাখ্যা করার জন্য। তিনি চিকিৎসক ছিলেন এবং মনোবিজ্ঞানের বিতর্কমূলক দৃষ্টি নিয়ে বিশ্লেষণ করেছেন। তার তাত্ত্বিক বিশ্লেষন ছিলো, আত্ম-চেতনা প্রক্রিয়া হিসাবে মানুষের জ্ঞানীয় অভিজ্ঞতাকে সর্বজনীন অর্থ এবং সত্তাতে বিবর্তন করো। ১৯৭৭ সালের পরে, তিনি সিগমুন্ড ফ্রয়েড থেকে কার্ল জং পর্যন্ত মনোবিশ্লেষকদের ইতিহাস ও গবেষণাকে একীভূত করে পাঠ করেন। সেই পাঠ্যের আন্তঃসংযোগের বিষয়গুলিতে মনোনিবেশ করা শুরু করেছিলেন এবং আজ অবধি একই মনোবিশ্লেষকগণ এবং এর ইতিহাসে "পৃথকীকরণের মূলনীতি" (principle of individuation) প্রয়োগ করেছেন। তিনি যে বইগুলি লিখেছেন সেগুলো বাস্তবত জ্ঞানের একটি মৌলিক কাজ, যার দ্বারা মনোবিশ্লেষণকে জানা যায়: লুনো ই ল'ল্ট্রো। ইন্টারডিপেন্ডেনজা ই ইন্টেরোগেটিভিটি নেল রেপুর্তো সিসিকোয়ানালিটিকো, দ্য ও এ্যান্ড অপর; L'uno e l'altro. Interdipendenza e intersoggettività nel rapporto psicoanalitico, The one and the other (1977); ব্যক্তির সীমানা পেরিয়ে; Over the border of the person (1979); অজ্ঞদের দ্বান্দ্বিকতা; Dialectics of the unconscious (1980); Over the taboo of the incest (1982); The system man: catastrophe and renewal (1985); Carl Jung: un pensiero in divenire (1985) To Be the being (1986); The cosmic principle or of the taboo of the incest (1987); From the one to the one, over the universe (1998). Opere 1 - Il senso della psicoanalisi. Da Freud a Jung e oltre (2004) Il manifestarsi dell'essere in Silvia Montefoschi (2009) by Silvia Montefoschi, Bianca Pietrini and Fabrizio Raggi লা স্টোরিয়া ভেরা ডেল'মোর, ভালবাসার আসল গল্প (১৯৯৮), চিত্রনাট্য সিলভিয়া মন্টেফোসি, সংগীত জিউসেপ লো ফোর্টি লুসিফেরো ডায়নামিকা ডিভিনা, লুসিফার ডায়নামিক ডিভাইন (২০০০), সিলভিয়া মন্টেফোসির চিত্রনাট্য, জিউসেপ লো ফোর্টির সংগীত ফু উনা পিয়োগগিয়া ডি স্টেল সুল মিও ভিসো (১৯৫২) লা রিভোলুজিওন রেডিকেল ডেল রিলে (১৯৯৬) শেরজো ইন আর্তেসা দেল্লা ফাইন দেল মনড (১৯৯৬) Open Library page *Silvia Montefoschi biography Talk with Silvia Montefoschi after the terrorist attack of September 11 to the Twin Towers in New York (2001) "Maternal role and personal identity - On the women's movement and psychoanalysis" (1978) by Silvia Montefoschi
২০১৫–১৬ ইংল্যান্ড ক্রিকেট দলের দক্ষিণ আফ্রিকা সফর

ইংল্যান্ড ক্রিকেট দল চারটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ১৫ ডিসেম্বর ২০১৫ থেকে ২১ ফেব্রুয়ারি ২০১৬-এ অনুষ্ঠিত হয়।
বল্লারপাটম

বল্লারপাটম ভেম্বনাড় হ্রদে অবস্থিত দ্বীপগুলির একটি, যা দক্ষিণ ভারতের কেরালা রাজ্যের কোচি শহরের নিকটে অবস্থিত৷ ভেম্বনাড় হ্রদে অবস্থিত এই দ্বীপটি কোচি হ্রদ অংশে অবস্থিত৷ দ্বীপটির জনসংখ্যা ১০,০০০ এর কিছু বেশি৷ কোচি বন্দর মূলত যে দুটি দ্বীপ নিয়ে গঠিত তার একটি হলো বল্লারপাটম এবং অপরটি হলো উইলিংডন দ্বীপ৷ কোচি বন্দরের আন্তর্জাতিক কন্টেনার ট্রান্স-শিপমেন্ট টার্মিনালটি সম্পূর্ণভাবে এই দ্বীপেই অবস্থিত৷ দ্বীপটির পশ্চিমদিকে বাইপিন ও পূর্বদিকে মুলবুঘাট অবস্থিত৷ বল্লারপাটম দ্বীপটি কোচি সিটি সেন্টার এবং বাইপিন দ্বীপের সাথে গোশ্রী উড়ালপুলের মাধ্যমে যুক্ত। বেসরকারি বাস পরিষেবা, কেরালা রাজ্য সরকারি বাস পরিষেবা এবং অটোরিকশা পরিষেবার মাধ্যমে কচি শহরের সাথে এই দ্বীপটি সড়কপথে যাতায়াত যোগ্য। চারটি লেন বিশিষ্ট ৪৭সি নং জাতীয় সড়ক (বর্তমানে ৯৬৬এ জাতীয় সড়ক) ১৭.২ কিলোমিটার (১০.৭ মাইল) দূরে কালাসেরিতে বল্লারপাটমের সাথে ৪৭ নং জাতীয় সড়ককে যুক্ত করেছে। বল্লারপাটম থেকে ১৭ নং এবং ৪৭ নং জাতীয় সড়ক দুটি সহজগম্য। ২০০৯ খ্রিস্টাব্দ থেকে বল্লারপাটম ৪৬২০ মিটার দীর্ঘ রেল ব্রিজের মাধ্যমে এড়পল্লী রেলওয়ে স্টেশনের সঙ্গে যুক্ত। তবেই এই রেল পরিবহন ব্যবস্থা পুরোপুরি ভাবে আন্তর্জাতিক কনটেইনার ট্রান্সশিপমেন্ট টার্মিনালের জন্য ব্যবহৃত হয়। দ্বীপটির ৭০ শতাংশ ভূখণ্ড ধান চাষে ব্যবহৃত হয়, এছাড়া অর্থনীতির অধিকাংশই আসে চিরাচরিত পদ্ধতিতে মাছ চাষ এবং শস্য চাষের মাধ্যমে। স্থানীয় ভাষায় ধীবর নামে পরিচিত জেলে সম্প্রদায়ের মূল জীবিকা পুরাতন পদ্ধতিতে জল ছড়িয়ে মাছ শিকার করা যা স্থানীয়ভাবে বলকেট্টু নামে পরিচিত। https://www.keralatourism.holiday/best-places/cochin/willingdon-vallarpadam-island.php https://censusindia.gov.in/2011census/dchb/DCHB.html "DP World Kochi poised to grow its capacity"। Gulf News। ২০১৬-০২-০৮। সংগ্রহের তারিখ ২০১৭-১০-১৬।  "Tenders for consultants for Colachel port by March"। India Today। ২০১৬-০২-১৭। সংগ্রহের তারিখ ২০১৭-১০-১৬।  "Opening of Goshree" (পিডিএফ)। Government of Kerala। সংগ্রহের তারিখ ২০১১-০১-০৪। [স্থায়ীভাবে অকার্যকর সংযোগ] "Archived copy"। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১১।  Start and end points of National Highways "Longest Rail Bridge in India Nearing Completion - Railway Technology"। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
গ্লেবিওনিস

গ্লেবিওলিন ছোট মহাজাতির অন্তর্ভুক্ত সপুষ্পক উদ্ভিদ। এরা Asteraceae পরিবারের সদস্য। পূর্বে এদের ক্রাইস্যান্থেমাম গণের অন্তর্গত বলে বিবেচনা করা হতো।তবে ১৯৯৯ সালে আন্তর্জাতিক বোটানিক্যাল কংগ্রেস ক্রাইস্যান্থেমাম এর প্রজাতিকে পুনরায় সংজ্ঞায়িত করেছে এবং অর্থনৈতিকভাবে গুরুত্বপূর্ণ ফ্লোরিস্ট'স ক্রাইস্যান্থেমামের সাথে সম্পর্কিত বলেছে। কিন্তু এখন তা বর্জন করে গ্লেবিওনিসকে অন্তর্ভুক্ত করা হয়েছে। Glebionis Coronaria-মুকুট ডেইজি বা তোড়া চন্দ্রমল্লিকা(মধ্য এবং দক্ষিণ ইউরোপ) Glebionis Segetun-গাদা শস্য (উত্তর,মধ্য এবং দক্ষিণ ইউরোপ) গ্লেবিওনিস। "ইংলিশ উইকিপিডিয়া"।  "গ্লেবিওনিস প্রজাতি"।  "ইন্টারন্যাশনাল কোড অফ বোটানিক্যাল নোমেন ক্লাচার"।  "গ্লেবিওনিস"।
ওয়ারিদ বাংলাদেশ

ওয়ারিদ টেলিকম লিমিটেড ইউএই ভিত্তিক ধাবি গ্রুপের একটি অঙ্গপ্রতিষ্ঠান এবং বাংলাদেশের একটি জিএসএম ভিত্তিক মোবাইল টেলিকম অপারেটর। ২০০৫ সালে বাংলাদেশ সরকারের সাথে ১ বিলিয়ন ইউএস ডলার বিনিয়োগের সমঝোতা স্মারক স্বাক্ষর করার মাধ্যমে বাংলাদেশে ওয়ারিদের যাত্রা শুরু। ১০ মে, ২০০৭ সালে ৬১ টি জেলায় নেটওয়ার্ক কভারেজ প্রদানের মাধ্যমে এবং ৭০% জনসমষ্টিকে ঘিরে এর আনুষ্ঠানিক যাত্রা শুরু হয়। বর্তমানে ওয়ারিদ টেলিকম ৬৪টি জেলা শহরে এর নেটওয়ার্ক কভারেজ বিস্তৃত করেছে। মোট গ্রাহক সংখ্যা ২৯.৫৪ মিলিয়ন এবং ছয়টি মোবাইল টেলিকম অপারেটরের মধ্যে এর অবস্থান চতুর্থ। ২০১০ সালে ওয়ারিদ এদেশ থেকে ব্যবসা গুটিয়ে নেয়। ২০১০ সালের জানুয়ারী মাসে ভারতীও এয়ারটেল, এর ৭০% শেয়ার কিনে নেয়। বর্তমানে এর মালিক এয়ারটেল। ২০১৬ সালে এয়ারটেল বাংলাদেশ কোম্পানি টি বিলুপ্ত করা হয় এবং এয়ারটেল এর কার্যক্রম রবি আজিয়াটা লিমিটেড এর সাথে একীভুত করা হয়। বর্তমানে এয়ারটেল ব্র্যান্ড টি রবি আজিয়াটা লিমিটেড দ্বারা পরিচালিত হচ্ছে। ২০১০ সালে ওয়ারিদ টেলিকম তার ৭০ শতাংশ শেয়ার ভারতের ভারতী এয়ারটেল লিমিটেডের কাছে ৩০০ মিলিয়ন মার্কিন ডলারে বিক্রি করে দেয়। বাংলাদেশ টেলিযোগাযোগ নিয়ন্ত্রণ কমিশন ২০১০ সালের ৪ জানুয়ারি চুক্তিটি অনুমোদন করে। পরে ভারতী এয়ারটেল লিমিটেড, ওয়ারিদ বাংলাদেশ এবং এর বোর্ড পরিচালনার নিয়ন্ত্রণ গ্রহণ করে এবং ২০১০ সালের ২০ ডিসেম্বর নিজস্ব এয়ারটেল ব্র্যান্ডের অধীনে ওয়ারিদ বাংলাদেশকে পুনরায় ব্র্যান্ডিং করে। ২০১৩ সালের মার্চ মাসে ওয়ারিদ টেলিকম তার অবশিষ্ট ৩০% শেয়ার ভারতী এয়ারটেলের সিঙ্গাপুর ভিত্তিক সংস্থা ভারতী এয়ারটেল হোল্ডিংস প্রাইভেট লিমিটেডের কাছে বিক্রি করে দেয়। ২০১৬ সালে এয়ারটেল বাংলাদেশ কোম্পানি টি বিলুপ্ত করা হয় এবং এয়ারটেল এর কার্যক্রম রবি আজিয়াটা লিমিটেড এর সাথে একীভুত করা হয়। বর্তমানে এয়ারটেল ব্র্যান্ড টি রবি আজিয়াটা লিমিটেড দ্বারা পরিচালিত হচ্ছে। "Mobile Phone Subscribers in Bangladesh"। ১৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০০৯।
আন্তর্জাতিক ওজোন স্তর সুরক্ষা দিবস

আন্তর্জাতিক ওজোন স্তর সুরক্ষা দিবস বা বিশ্ব ওজোন দিবস প্রতি বছরের ১৬ সেপ্টেম্বর আন্তর্জাতিকভাবে পালিত একটি সচেতনতা দিবস। ওজোন স্তরের ক্ষয় ও এর ক্ষতিকর প্রভাব সম্পর্কে বিশ্বব্যাপী গণসচেতনতা তৈরিতে দিবসটি পালন করা হয়। ১৯৮৭ সালের ১৬ সেপ্টেম্বর বায়ুমণ্ডলের ওজোনস্তর ক্ষয়ের জন্য দায়ী দ্রব্যগুলোর ব্যবহার নিষিদ্ধ বা সীমিত করার জন্য ভিয়েনা কনভেনশনের আওতায় ওজোনস্তর ধ্বংসকারী পদার্থের ওপর মন্ট্রিল প্রটোকল গৃহীত হয়। এই দিনের স্মরণে ১৯৯৪ সালে, জাতিসংঘের সাধারণ পরিষদ ১৬ সেপ্টেম্বরকে আন্তর্জাতিক ওজোন স্তর সুরক্ষা দিবস হিসেবে ঘোষণা করে। প্রটোকল স্বাক্ষরিত হওয়ার ৩০ বছর পরে ওজোন স্তর ক্ষয়ের সমাপ্তি লক্ষ্য করা গেছে। তবে ওজোন ক্ষয়ের জন্য দায়ী গ্যাসগুলির প্রকৃতির কারণে, এগুলির রাসায়নিক প্রভাব আরও ৫০ থেকে ১০০ বছর অব্যাহত থাকবে বলে মনে করা হয়। "Ozone treaties 'inspiring examples' of political will, UN chief says on International Day"। জাতিসংঘ সংবাদ (ইংরেজি ভাষায়)। ১৬ সেপ্টেম্বর ২০২০।  কুপার, ডানি (৩০ জুন ২০১৬)। "Hole in the ozone layer is finally 'healing'"। www.abc.net.au (ইংরেজি ভাষায়)। অস্ট্রেলিয়ান ব্রডকাস্টিং কর্পোরেশন। সংগ্রহের তারিখ ১৬ সেপ্টেম্বর ২০২০।